
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 153
din 31 iulie 2014
privind  însuşirea unor documentaţii cadastrale şi revocarea art. 2 din Hotărârea Consiliului Local 
Sighişoara nr. 32/28.08.2008

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14935/08.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţiile cadastrale efectuate pentru imobilele situate în Municipiul Sighişoara, str. Costache Negruzzi f.nr.,  str. Câmpului nr. 26 şi str. Zidul Cetăţii nr. 11; 

Având în vedere adresa S.C. Apă Termic Transport S.A nr. 1333/30.06.2014,  înregistrată la Municipiul Sighişoara sub nr. 14704/03.07.2014, cu referire la  revocarea art. 2 din Hotărârea Consiliului Local Sighişoara nr. 32/28.08.2008, prin care s-a însuşit documentaţia cadastrală pentru dezlipirea imobilului situat în Municipiul Sighişoara, str. Gării nr. 12, respectiv la anularea numerelor cadastrale alocate acestei documentaţii, demersuri necesare pentru punerea în aplicare a sentinţei civile nr. 695/02.06.2008, rămasă definitivă prin efectul legii, pronunţată de Judecătoria Sighişoara, în dosarul nr. 50/308/2007 şi a Încheierii din data de 28.11.2012, pronunţată de Judecătoria Sighişoara, în dosarul nr. 50/308/2007, rămasă definitivă prin efectul legii, cu privire la îndreptarea erorii materiale strecurate în minuta şi dispozitivul sentinţei civile nr. 695/02.06.2008;

Având în vedere că pentru punerea în aplicare a hotărârilor judecătoreşti menţionate la alineatul precedent, se impune revocarea art. 2 din Hotărârea Consiliului Local Sighişoara nr. 32/28.08.2008 şi efectuarea demersurilor necesare, astfel încât, operaţiunile efectuate prin documentaţia cadastrală pentru dezlipirea imobilului situat în Municipiul Sighişoara, str. Gării nr. 12, să nu producă nici un efect, de altfel, documentaţia cadastrală nefiind înscrisă în cartea funciară, fiind necesare a se efectua cu precădere demersuri la Biroul de Cadastru şi Publicitate Imobiliară Sighişoara, care să se concretizeze în radierea numerelor cadastrale alocate documentaţiei cadastrale pentru dezlipirea în speţă;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului  nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară,  cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr.14934/08.07.2014, prin care se propun spre însuşire documentaţiile cadastrale cu privire la imobilele menţionate mai sus şi revocarea art. 2 din Hotărârea Consiliului Local Sighişoara nr. 32/28.08.2008, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia cadastrală pentru rectificarea (modificarea) suprafeţei terenului de la suprafaţa de 1639 mp. la suprafaţa reală de 703 mp., rezultată în urma măsurătorilor, cu privire la imobilul situat în Municipiul Sighişoara, str. Costache Negruzzi f. nr.,  înscris în C.F. nr. 55326 ( nr. C.F. vechi 11191), sub nr. cad. 1180/3, nr. top. 2384/1/1/3,  anexa nr. 1 la prezenta hotărâre.

Art. 2. Se aprobă rectificarea (modificarea) suprafeţei terenului situat în Municipiul Sighişoara, str. Costache Negruzzi f. nr.,  înscris în C.F. nr. 55326 ( nr. C.F. vechi 11191), sub nr. cad. 1180/3, nr. top. 2384/1/1/3, de la suprafaţa de 1639 mp. la suprafaţa reală de 703 mp., rezultată în urma măsurătorilor, conform documentaţiei cadastrale însuşite prin art. 1 din prezenta hotărâre.

Art. 3. Se însuşeşte documentaţia cadastrală pentru actualizarea datelor/informaţiilor tehnice, în sensul (rectificării) modificării suprafeţei terenului de la suprafaţa de 245 mp. la suprafaţa reală de 227 mp., rezultată în urma măsurătorilor, respectiv evidenţierea şi înscrierea în cartea funciară a construcţiilor C1 (casă de locuit cu demisol şi parter) şi C2 (construcţie anexă – magazie) în favoarea proprietarilor construcţiilor Lukacs Carol şi soţia Lukacs Victoria, cu privire la imobilul situat în Municipiul Sighişoara, str. Câmpului nr. 26 , înscris în C.F. nr. 55337 (nr. C.F. vechi 7481), sub nr. top. 7991/7, 7992/10, 7993/10, 7990/7, anexa nr. 2 la prezenta hotărâre.

Art. 4. (1) Se aprobă rectificarea (modificarea) suprafeţei terenului situat în Municipiul Sighişoara, str. Câmpului nr. 26 , înscris în C.F. nr. 55337 (nr. C.F. vechi 7481), sub nr. top. 7991/7, 7992/10, 7993/10, 7990/7, de la suprafaţa de 245 mp. la suprafaţa reală de 227 mp., rezultată în urma măsurătorilor, conform documentaţiei cadastrale însuşite prin art. 3 din prezenta hotărâre.

(2) Se aprobă evidenţierea şi înscrierea în cartea funciară a construcţiilor C1 (casă de locuit cu demisol şi parter) şi C2 (construcţie anexă – magazie) în favoarea proprietarilor construcţiilor Lukacs Carol şi soţia Lukacs Victoria, situate în Municipiul Sighişoara, str. Câmpului nr. 26, conform documentaţiei cadastrale însuşite prin art. 3 din prezenta hotărâre.

Art. 5. Se însuşeşte documentaţia cadastrală pentru actualizarea datelor/informaţiilor tehnice, în sensul actualizării componenţei apartamentului nr.  1 din imobilul situat în Municipiul Sighişoara, str. Zidul Cetăţii nr. 11, înscris în C.F. nr. 52634 (nr. C.F. vechi 404), nr. top. 100, respectiv în C.F. nr. 52634-C1-U2 (nr. C.F. vechi 6635), nr. top. 100/I (apartamentul nr. I) şi în C.F. nr. 52634-C1-U1 (nr. C.F. vechi 6636/II), nr. top. 100/II (apartamentul nr. II), anexa nr. 3 la prezenta hotărâre. 

Art. 6. Se aprobă actualizarea componenţei apartamentului nr. 1, înscris C.F. nr. 52634-C1-U2 (nr. C.F. vechi 6635), nr. top. 100/I, din imobilului situat în Municipiul Sighişoara, str. Zidul Cetăţii nr. 11, conform documentaţiei cadastrale însuşite prin art. 5 din prezenta hotărâre.

Art. 7. Se aprobă revocarea art. 2 din Hotărârea Consiliului Local Sighişoara nr. 32/28.08.2008, prin care s-a însuşit documentaţia cadastrală pentru dezlipirea imobilului situat în Municipiul Sighişoara, str. Gării nr. 12, înscris în C.F. nr. 5477, 9035 şi 9661, sub nr. top. 3148, 3148/I şi 3148/II.

Art. 8. Se aprobă efectuarea de către Municipiul Sighişoara a tuturor demersurilor necesare, care să se concretizeze în radierea numerelor cadastrale alocate documentaţiei cadastrale pentru dezlipirea imobilului situat în Municipiul Sighişoara, str. Gării nr. 12, menţionată la articolul precedent, astfel încât, operaţiunile efectuate prin documentaţia în speţă să nu producă nici un efect.

Art. 9. Cu ducerea la îndeplinire a prevederilor prezentei hotărâri se încredinţează Primarul municipiului şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 10. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,
  

         Bontea Adrian     
  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  5 ex. Direcţia Administrarea Patrimoniului ;
  1 ex. S.C.  A.T.T.  S.A.
 12 ex. 
A.F./G.V.
